

 **REPUBLIKA HRVATSKA**

**DRŽAVNOODVJETNIČKO VIJEĆE**

OBRAZLOŽENJE ZA NACRT:

Pravila o izmjenama i dopunama Pravila o sadržaju obrasca izvješća o imovini državnog odvjetnika i zamjenika državnog odvjetnika i načinu njegovog podnošenja

Odredba članka 102. stavka 2. Zakon o Državnoodvjetničkom vijeću („Narodne novine“ br. 67/18, 126/19 i 80/22 u daljnjem tekstu: Zakon) propisuje da sadržaj obrasca izvješća o imovini državnog odvjetnika i zamjenika državnog odvjetnika, načinu njegova podnošenja i sadržaju podataka o imovini koji se objavljuju uređuje Vijeće pravilima.

Obzirom na potrebu usklađenja Pravila sa uvođenjem eura kao službene valute u Republici Hrvatskoj te potrebe objave podataka koji se prikupljaju umjesto obrasca izvješća o imovini s obzirom da se izvješća o imovini popunjavaju putem mrežne aplikacije Vijeće je na 78. sjednici Državnoodvjetničkog vijeća održanoj 13. prosinca 2022. godine utvrdilo nacrt Pravila o izmjenama i dopunama Pravila o sadržaju obrasca izvješća o imovini državnog odvjetnika i zamjenika državnog odvjetnika i načinu njegovog podnošenja.